गएको दुईसाता पूर्वराजा ज्ञानेन्द्र देशका सबै समस्यालाई पन्छाएर चर्चा र बहसको केन्द्रमा रहन सफल भए। गद्दीच्यूत भएको पाँच वर्षपछि उनले जनताको अभिभावक हुने सपना देखेछन्। लोकतन्त्रमा शान्तिपूर्ण रूपमा समुदायको सद्भाव र एकतालाई कुण्ठित नपारी कुनै विचार प्रकट गर्न तथा सपना देख्न–सुनाउन पाइन्छ। २०५० सालमा माओवादी अध्यक्ष पुष्पकमल दाहालले पनि यस्तै सपना देखेका थिए, तर त्यसले १५ हजार नागरिकको ज्यान लियो, दुईहजार भन्दा बढीलाई गायब गर्‍यो, हजारौंलाई अपाङ्ग बनायो र देशको अरबौंको सम्पत्ति स्वाहा पार्‍यो। विस्थापित राजा ज्ञानेन्द्र पनि त्यस्तै कुनै परिवर्तनको सपना देखिरहेका छन्।
